Pengull

**"Micsoda egy előkelő madár."**

*-Wickerbottom*

A **Pengullok** semleges lények, melyek csoportosan jelennek meg (kb. 7-en egy csoportban) télen. A kolónia mérete folyamatosan növekszik, míg a tél véget nem ér. Akkor jönnek elő, ha a játékos a part közelében mászkál. Ilyenkor kiugranak az óceánból a partra. Ha a játékos a közelükbe megy, akkor azok a hasukra fekszenek, majd arrébb csúszkálnak a játékos közeléből. Ha a játékos megtámad egyet közülük, akkor az egész kolónia meg fogja támadni. A Pengullok 33 sebzési kárt okoznak. Halálukkor Koromfekete Tollat (Jet Feather), Húsfalatot (Morsel), vagy Csirkecombot (Drumstick) dobhatnak.

A Pengullokat ártalmatlan lényeknek tartják, ezért ha egyet megölünk, akkor +2 rosszaságpontot kaphatunk, amelyből ha elég sok összegyűlik, megjelenhet a Krampusz.

## Kinézet

A Pengull valószínűleg egy pingvin és egy sirály kombinációja; a fekete-fehér test, és a mozgása egy pingvinéhez, viszont a csőre és a szeme inkább egy sirályéhoz hasonlít.

 Viselkedés

A Pengullok zajos lények, melyek az óceánból kiugorva jelennek meg, ha a játékos a part mentén sétálgat. Miután kijöttek az óceánból, elindulnak egy véletlenszerűen megjelenő "fészkelő hely" területre, amelyet vékony jég borít. Ezt a területet a térképen is láthatjuk (egy Pengull szimbólummal jelzett terület). A Pengullok elcsúszkálnak a játékos közeléből, ha az túl közel merészkedik hozzájuk (ekkor passzívak), de ha megtámadjuk valamelyiket, akkor az egész kolónia agresszívé válik. A kolónia körbeveszi az ellenséget, majd elkezdik csipkedni, vagy ráugrálnak. A menekülő célpontot hason csúszva követik.

Amint elérik a fészkelő helyüket, a Pengullok alkalmanként tojást raknak, melyet elrejtenek, ha a játékos túl közel megy hozzá. Halálukkor ezek a tojások a zsákmány részei lesz. A Pengullok addig őrzik a tojásokat, míg azok meg nem rohadnak, ekkor Záptojás (Rotten Egg) kerül a földre. A Záptojásokkal már nem törődnek, így a játékos gond nélkül felszedheti azokat. Így hozzájuthatunk a Záptojásokhoz a Madárkalitka (Birdcage) használata nélkül is. Alkalmanként a Pengullok elhagyják a tojásokat, ha azok állottak lesznek. Ezeket biztonságosan felvehetjük, ha a Pengull már nem rejti el őket, vagy ha a Pengull alszik.

Az életük vége felé (körülbelül 3 nappal a tél vége előtt), a Pengullok agresszívvé válnak, és riasztani fogják egymást, ha veszély fenyegeti őket, ekkor mindegyik Pengull megtámadja a célpontot. A Pengullok a hasukon csúszva követik a menekülő célpontot egy ideig, majd abbahagyják és lassan visszatopognak az otthonukhoz. Meglepően ez a védekező mechanizmus nem csak az élő fenyegetésekre hat, hanem akár a közelükbe letett falakra is. Amikor élettartamuk a végéhez ér, a Pengullok úgy despawnolnak, mintha meghalnának. Ilyenkor a földre kerülnek a Húsfalatok, Csirkecombok, Koromfekete Tollak, és a Tojások.

Ha a Pengullok jeges fészkelő helye a bázis közelébe, vagy pont a bázisba kerül, akkor azok bármi áron oda fognak menni, szóval akár szét is rombolhatják a játékos bázis helyét. Elpusztítanak minden letett tárgyat, falat a közelükben. Ezért ajánlatos, hogy a játékos távol építsen az óceántól bázist.

A Pengullok megeszik a földön maradt ételeket, beleértve a Húsokat (Meat), és akár a földben lévő Mandragórákat (Mandrake) is.

 Reign of Giants

A Reign of Giants kiegészítőben, amikor a Pengullok előjönnek, Mini Gleccserek (Mini Glacier) fognak megjelenni a fészkelő helyük közelében.

Ha bármelyik Mini Gleccsert kibányásszuk a Pengullok fészkelő helye körül, akkor azok többe nem fognak tojást rakni, és a Pengull ikon eltűnik a világtérképről.

 Stratégia

Egy hatékony módja a tojások megszerzésének, ha a Pengullokat elcsaljuk a lehető legmesszebbre, majd mikor már nem követnek, gyorsan visszaszaladunk a fészkelőhelyükre, és felszedjük a zsákmányt. Ameddig a veszélyt jelző zene szól, addig a Pengullok megtámadhatnak. Ha fák találhatóak a fészkelő helyük közelében, akkor megpróbálhatjuk begyújtani ezeket a fákat, így a tűz megölheti őket. Viszont ezzel vigyázni kell, mivel a dobott tárgyak ilyenkor begyulladhatnak, majd Hamuvá (Ash) válhatnak, viszont a tojások megmaradnak, mivel jelenleg tűzállóak.

Egy gyors módja a tojás szerzésnek télen, ha a Pengullok megjelenése után gyorsan ültetünk kb. 9 fát a fészkelő helyükre. Ezeket később felgyújthatjuk, amely kiirthatja a kolóniát, viszont ilyenkor nagy valószínűséggel a Tollak elvesznek, viszont a Húsfalatok, és a Csirkecombok megfőve kerülnek a földre, valamint a tojások sem fognak elpusztulni. Ezzel a módszerrel kb. 8-10 tojást is szerezhetünk. Lehetséges, hogy egy pár Pengull életbe marad, szóval ezeket könnyebben megölhetjük, és ekkor a hozzájuthatunk pár Tollhoz is.

Egy másik hatékony mód a Puskaporok elkészítéséhez, ha a Pengullok Záptojásait begyűjtjük. A puskaporokkal könnyen megölhetjük a Pengullokat. (Ajánlatos éjjel megközelíteni őket, hogy elkerülhessük az agresszív Pengullok támadásait). Tegyél a földre pár puskaport az éjszaka folyamán. Egy puskapor is elegendő ahhoz, hogy megöljük őket, viszont akkor jó helyre kell letenni. A stratégia:

1. Tedd a puskaport közel az alvó Pengullokhoz (akár összébb is tolhatjuk őket egymáshoz).
2. Gyújtsuk meg egy Fáklya (Torch) segítségével.
3. Fuss a puskapor közeléből egy biztonságos távolságig.
4. A puskaporhoz közel lévő Pengullok meghalnak, a többi pedig visszaalszik.
5. Menjünk vissza a fészkelő helyhez, majd gyűjtsük be a zsákmányt.

Mivel a Pengullok szinte minden nap újra élednek, ezért ez egy hatékony módszer, amíg van nálunk elég Salétrom (Nitre) a por elkészítéséhez. Ezekhez hozzájuthatunk a sziklákból, vagy a Barlangokból (Caves).

Az alábbi táblázatban azt láthatjuk, hogy mennyi ütés szükséges egy adott fegyverrel ahhoz, hogy megöljünk egy Pengullt, ha a karakter sebzése alapértelmezett.

 Apróságok

* A "Pengull" név a "Pingvin" és a "Seagull" (sirály) szavakból származik.
* A Pengull azokat a tojásokat is elrejtheti, amelyek a Kalitkából származnak, mivel azok is ugyan olyan tojások, mint a Pengulloké.
* A jégtakarók megjelenhetnek az óceánon is, viszont ezekre nem tudunk rálépni.

 Galléria

Pengull kolónia.Egy csoport Pengull a saját fészkelőhelyükön.Tipegő Pengullok.Jégpácél, ahol a Pengullok élnek.Pengull csatakiáltás.Hason csúszó Pengullok.Óceánból kiugráló Pengullok.Alvó Pengullok, a védtelen tojásaikkal.A jégréteg elérti az óceánt.Olvasó jégtakaró a tél végén.Két jégtakaró egy helyen.Alvó Pengull.4 Pengull egymás útjába került.